In en om die huis: KASERIGE TUNA PANNEKOEKE
KASERIGE TUNA PANNEKOEKE
BENODIG: PANNEKOEKBESLAG: 2 groot eiers... 150-200 ml melk 20 ml (4 t) olie 5 ml (1 t) suurlemoensap of brandewyn 250 ml (1 k) koekmeelblom 1 ml (¼ t) sout 180 ml (¾ k) water olie vir vlakbraai TUNAVULSEL: 40 g botter 1 ui, grof gekap 1 knoffelhuisie, fyn gekap 30 ml (2 e) meel 250 ml (1 k) melk sout en vars gemaalde swartpeper 30 ml (2 e) heelkorrelmosterd 3 blikke (185 g elk) tuna, gedreineer olie vir vlakbraai AFRONDING: 250 ml (1 k) gerasperde cheddarkaas
MAAK SO: PANNEKOEKBESLAG: Klits al die bestanddele bymekaar en laat staan die beslag ’n paar minute. TUNAVULSEL: Verhit die botter in ’n diep pan en braai die ui en knoffel ’n paar minute. Roer die meel by. Roer tot ’n dik pasta vorm. Giet die melk by en roer tot ’n dik witsous vorm. Geur met sout en peper. Voeg die heelkorrelmosterd en tuna by en roer tot deurwarm. Hou eenkant. Verhit die olie vir vlakbraai en skep ’n groot lepel vol van die beslag in die verhitte olie. Maak aan albei kante gaar. Skep pannekoek uit en herhaal met die res van die beslag. Vul die pannekoeke met die tunavulsel en vou toe. Sit die gevulde pannekoeke in ‘n gesmeerde oondbak en sprinkel kaas bo-oor. Sit dit onder die roosterelement en rooster totdat kaas gesmelt is.